Hátba szúrta majd csomagtartóba tette nevelőapját egy kisvárdai fiú – videóval
Társa is volt, akivel - miután megkéselte a férfit - együtt bántalmazták.
Életveszélyes sérülésekkel szállítottak kórházba egy 49 éves férfit, akit nevelt fia késelt meg vasárnap hajnalban egy kisvárdai ház udvarán. A 20 éves fiatal egy zsebkéssel támadt rá és hátba szúrta, miután összevesztek és egymásnak estek. Társa is volt, aki szintén bántalmazta a megsebesített férfit.

Amikor a nevelőapa magatehetetlen állapotba került, csomagtartóba tették, elvitték Kisvárda határába, ahol kidobták a kocsiból és sorsára hagyták.

A nyomozók a támadókat őrizetbe vették – közölte a Szabolcs-Szatmár-Bereg Megyei Rendőr-főkapitányság hétfőn.

;
Belföld